ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 1/98 της 30ής Ιανουαρίου 1998 για τροποποίηση του παραρτήματος IX (χρηματοπιστωτικές υπηρεσίες) και του παραρτήματος XIX (προστασία του καταναλωτή) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα IX της συμφωνίας τροποποιήθηκε με την απόφαση αριθ. 53/96 της Μεικτής Επιτροπής του ΕΟΧ (1) 7

ότι το παράρτημα XIX της συμφωνίας τροποποιήθηκε με την απόφαση αριθ. 34/96 της Μεικτής Επιτροπής του ΕΟΧ (2) 7

ότι η οδηγία 97/5/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, για τις διασυνοριακές μεταφορές πιστώσεων (3) πρέπει να ενσωματωθεί στη συμφωνία 7

ότι η οδηγία 97/5/ΕΚ πρέπει να εφαρμόζεται επίσης για τις διασυνοριακές μεταφορές πιστώσεων του Λιχτενστάιν, της Ισλανδίας και της Νορβηγίας 7

ότι η οδηγία 97/5/ΕΚ πρέπει να ενσωματωθεί στο παράρτημα IX και να παρατεθεί, για πληροφοριακούς και μόνο λόγους, στο παράρτημα XIX της συμφωνίας,

ΑΠΟΦΑΣΙΖΕΙ:

Άρθρο 1

Μετά το σημείο 16 (οδηγία 95/26/ΕΚ του Ευρωπαϊκού Κοινοβουλίου και του Συμβουλίου) του παραρτήματος IX της συμφωνίας προστίθεται το ακόλουθο σημείο:

«16α. 397 L 0005: οδηγία 97/5/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, για τις διασυνοριακές μεταφορές πιστώσεων (ΕΕ L 43 της 14.2.1997, σ. 25).

Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:

α) στο άρθρο 1, οι λέξεις "νομίσματα των κρατών μελών" αντικαθίστανται από "νομίσματα των κρατών μελών και των κρατών" της ΕΖΕΣ 7

β) το άρθρο 2 στοιχείο γ) αντικαθίσταται από το ακόλουθο κείμενο:

νοούνται ως "χρηματοπιστωτικά ιδρύματα":

- τα πιστωτικά ιδρύματα κατά την έννοια του άρθρου 1 πρώτη περίπτωση της οδηγίας 77/780/ΕΟΚ,

- οι ασφαλιστικές επιχειρήσεις κατά την έννοια του άρθρου 1 στοιχείο α) της οδηγίας 92/49/ΕΟΚ,

- οι ασφαλιστικές επιχειρήσεις κατά την έννοια του άρθρου 1 στοιχείο α) της οδηγίας 92/96/ΕΟΚ,

- οι ΟΣΕΚΑ κατά την έννοια του άρθρου 1 παράγραφος 2 της οδηγίας 85/611/ΕΟΚ,

- οι επιχειρήσεις επενδύσεων κατά την έννοια του άρθρου 1 παράγραφος 2 της οδηγίας 93/22/ΕΟΚ,

- οι άλλες επιχειρήσεις ή οργανισμοί που έχουν δραστηριότητα ανάλογη με εκείνη των επιχειρήσεων που αναφέρονται στα προηγούμενα εδάφια ή η κύρια δραστηριότητα των οποίων είναι η απόκτηση χρηματοοικονομικών στοιχείων ενεργητικού ή η μετατροπή χρηματοοικονομικών απαιτήσεων.»

Άρθρο 2

Μετά το σημείο 7β (οδηγία 97/47/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIX της συμφωνίας παρεμβάλλεται το ακόλουθο κείμενο:

«7γ. 397 L 0005: οδηγία 97/5/ΕΚ του Ευρωπαϊκού Κοινοβουλίου και του Συμβουλίου (*), της 27ης Ιανουαρίου 1997, για τις διασυνοριακές μεταφορές πιστώσεων (ΕΕ L 43 της 14.2.1997, σ. 25).

(*) Παρατίθεται εδώ για πληροφοριακούς και μόνο λόγους. Για την εφαρμογή, βλέπε παράρτημα IX.»

Άρθρο 3

Τα κείμενα της οδηγίας 97/5/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει την 1η Φεβρουαρίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Ιανουαρίου 1998.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) ΕΕ L 21 της 23.1.1997, σ. 8.

(2) ΕΕ L 237 της 19.9.1996, σ. 41.

(3) ΕΕ L 43 της 14.2.1997, σ. 25.